sagorsarker/bangla-wikipedia huggingface dataset:
ভালেরি জিস্কার দেস্তাঁ

ভালেরি মারি র‍্যনে জর্জ জিস্কার দেস্তাঁ (জন্ম ২ ফেব্রুয়ারি ১৯২৬–২ ডিসেম্বর ২০২০) একজন জ্যেষ্ঠ ফরাসি রাজনীতিবিদ যিনি ফ্রান্সের রাষ্ট্রপতি হিসেবে ১৯৭৪ থেকে ১৯৮১ সাল পর্যন্ত দায়িত্ব পালন করেছিলেন।
জিস্কার দেস্তাঁ বিভিন্ন সামাজিক প্রশ্নে (যেমন বিবাহবিচ্ছেদ, জন্মনিয়ন্ত্রণ, গর্ভপাত, ইত্যাদি) উদারপন্থা অবলম্বন করেন। তিনি ফ্রান্সের আধুনিকায়নের জন্য জোর প্রচেষ্টা চালান। তার শাসনামলে উচ্চগতির রেলগাড়ি "তেজেভে" (TGV; Train à Grande Vitesse "ত্রাঁ আ গ্রঁত ভিতেস") নির্মাণের কাজ শুরু হয়। তিনি পারমাণবিক শক্তিকে ফ্রান্সের শক্তির মূল উৎস হিসেবে প্রতিষ্ঠা করেন। কিন্তু ১৯৭৩ সালে একটি শক্তি সংকট ঘটে, যা ফ্রান্সের ২য় বিশ্বযুদ্ধ-পরবর্তী ৩০ বছরের উন্নয়নের ধারা ব্যহত করে ও অর্থনৈতিক মন্দার জন্ম দেয়, এবং যার কারণে জিস্কার দেস্তার জনপ্রিয়তা হ্রাস পায়। জিস্কার দেস্তাঁ রাজনৈতিক ক্ষেত্রের ডান ও বাম -- দুই পার্শ্ব থেকেই রাজনৈতিক বিরোধিতার সম্মুখীন হন। একদিকে ছিল ফ্রঁসোয়া মিতেরঁ-র অধীনে নব্য একীভূত বামদলগুলি এবং অন্যদিকে ডানপন্থী জাক শিরাকের উত্থান ঘটে, যিনি শার্ল দ্য গোলের নীতি পুনরায় প্রয়োগের অনুসারী ছিলেন। ভালেরি জিস্কার দেস্তাঁ ১৯৮১ সালে ফ্রান্সের রাষ্ট্রপতি নির্বাচনের পূর্বে অনুষ্ঠিত জনমত জরিপে উচ্চ সমর্থন লাভ করলেও নির্বাচনের ২য় রাউন্ডে গিয়ে ফ্রঁসোয়া মিতেরঁ-র কাছে পরাজিত হন।
জর্জ পোঁপিদু

জর্জ জঁ রেমোঁ পোঁপিদু (৫ জুলাই ১৯১১ - ২ এপ্রিল ১৯৭৪) ছিলেন একজন ফরাসি রাজনীতিবিদ যিনি ১৯৬৯ সাল থেকে মৃত্যু অবধি ১৯৬৯ সাল পর্যন্ত ফ্রান্সের রাষ্ট্রপতি হিসাবে দায়িত্ব পালন করেছিলেন। এর আগে তিনি ১৯৬২ সাল থেকে ১৯৬৮ সাল পর্যন্ত ফ্রান্সের ইতিহাসে সবচেয়ে দীর্ঘ মেয়াদের জন্য ফ্রান্সের প্রধানমন্ত্রী ছিলেন। তিনি দীর্ঘদিন রাষ্ট্রপতির শার্ল দ্য গোল শীর্ষ উপদেষ্টা ছিলেন। রাষ্ট্রপ্রধান হিসেবে তিনি একজন মধ্যপন্থী রক্ষণশীল ছিলেন। তিনি মার্কিন যুক্তরাষ্ট্রের সাথে ফ্রান্সের সম্পর্ক পুনরুদ্ধার করেছিলেন এবং আফ্রিকার সদ্য স্বাধীন প্রাক্তন উপনিবেশগুলির সাথে ইতিবাচক সম্পর্ক বজায় রেখেছিলেন।
ভানুয়াতু জাতীয় ক্রিকেট দল

ভানুয়াতু জাতীয় ক্রিকেট দল হচ্ছে আন্তর্জাতিক ক্রিকেট অঙ্গনে প্রজাতন্ত্র ভানুয়াতুর প্রতিনিধিত্বকারী একটি দল। দলটির পরিচালনায় রয়েছে ভানুয়াতু ক্রিকেট অ্যাসোসিয়েশন যারা ১৯৯৫ সালে আন্তর্জাতিক ক্রিকেট কাউন্সিলের অনুমোদিত সদস্যপদ লাভ করে এবং পরে ২০০৯ সালে সহযোগী সদস্য পদে উন্নীত করা হয়। আন্তর্জাতিক ক্রিকেটে ভানুয়াতুর অভিষেক হয় ১৯৭৯ প্রশান্ত মহাসাগরীয় খেলাগুলোর মাধ্যমে, ওই সময়ে দেশটি নিউ হিব্রাইডস হিসাবে পরিচিত ছিল। দলটির অধিকাংশ খেলাগুলোই এসেছে আইসিসি পূর্ব এশিয়া-প্রশান্ত মহাসাগরীয় অঞ্চল ভিত্তিক দলগুলোর বিপক্ষে।
ভানুয়াতু বিশ্ব ক্রিকেট লীগে প্রবেশ করে ২০০৮ পঞ্চম বিভাগ প্রতিযোগিতার মধ্য দিয়ে। দলটি বিশ্ব ক্রিকেট লীগের পদ্ধতিতে ২০১৫ ষষ্ঠ বিভাগ আসরে অংশ গ্রহণ করে তৃতীয় স্থান অর্জন করে। পরের বছর ২০১৬ পঞ্চম বিভাগ প্রতিযোগিতায় সুরিনাম ক্রিকেট দল তাদের অংশগ্রহণ তুলে নিলে ভানুয়াতু সেখানে সুরিনামের পরিবর্তে খেলার সুযোগ পায়।
২০১৮-এর এপ্রিলে, আইসিসি সিদ্ধান্ত নেয় যে, সকল সদস্য দেশের জন্য টুয়েন্টি২০ আন্তর্জাতিক (টি২০আই) মর্যাদা প্রদান করবে। অতপর ১ জানুয়ারি ২০১৯ এর পর থেকে ভানুয়াতু ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে। ভানুয়াতু পাপুয়া নিউ গিনির বিপক্ষে তাদের প্রথম টি২০আই ম্যাচ খেলে ২২ মার্চ ২০১৯
ভানুয়াতু প্রশান্ত মহাসাগরীয় অঞ্চলে ২বার অনুষ্ঠিত চ্যাম্পিয়নশীপে প্রতিদ্বন্দ্বিতা করে, ২০০১ সালে সপ্তম স্থান এবং ২০০২ সালে ষষ্ঠ স্থান অর্জন করে। ২০০৫-এ ভানুয়াতু পূর্ব এশিয়া-মহাসাগরীয় ক্রিকেট কাপের আয়োজন করে এবং তৃতীয় স্থান নিয়ে প্রতিযোগিতা সমাপ্ত করে। এর ফলে ২০০৭ বিশ্বকাপ বাছাই থেকে বঞ্চিত হয়।
২০০৭ এর ডিসেম্বরে অকল্যান্ড, নিউজিল্যান্ডে অনুষ্ঠিত পূর্ব এশিয়া-প্রশান্ত মহাসাগরীয় ট্রফিতে ভানুয়াতু ২য় স্থান অর্জন করে, যার ফলে ২০০৮ বিশ্ব ক্রিকেট লীগ পঞ্চম বিভাগে খেলার যোগ্যতা অর্জন করে।
২০১০ এ কুয়েতে অনুষ্ঠিত ২০১০ আইসিসি বিশ্ব ক্রিকেট লীগ অষ্টম বিভাগ প্রতিযোগিতায় ভানুয়াতু তৃতীয় স্থান অর্জন করে। ফলে ২০১২ প্রতিযোগিতায় দলটি একই লীগে অবস্থান করে।
২০১৮ আইসিসি বিশ্ব ক্রিকেট লীগ চতুর্থ বিভাগ প্রতিযোগিতায়, সাবেক ওডিআই দল বারমুডা, এবং পূর্বে দ্বিতীয় বিভাগ খেলা দল ডেনমার্ক এর বিপক্ষে বড় রকমের জয় পায়। তদুপরি, তাদেরকে নেট রান রেট এর কারণে পঞ্চম বিভাগে অবনমন করা হয়।
২০১৯ এর জানুয়ারিতে অস্ট্রেলিয়ান সাবেক ক্রিকেটার পিটার বুচানান দলের প্রধান কোচ হিসাবে নিযুক্ত হন।
আন্তর্জাতিক খেলার সারাংশ — ভানুয়াতু
ভানুয়াতু'র সর্বাধিক টি২০আই রানের অধিকারী
ভানুয়াতু'র সর্বাধিক টি২০আই উইকেট শিকারী
টি২০আই রেকর্ড বনাম অন্য জাতি
"টি২০আই #৮২৬ পর্যন্ত রেকর্ডভুক্ত। শেষ হালনাগাদ ১৩ জুলাই ২০১৯"
বৃত্তিমূলক শিক্ষা

বৃত্তিমূলক শিক্ষা এমন একধরনের শিক্ষাব্যবস্থা; যেটি মানুষকে প্রস্তুত করে কারিগর (টেকনিশিয়ান) হিসাবে অথবা বিভিন্ন কাজ; যেমন ট্রেড বা ক্রাফট এর কাজের জন্য। বৃত্তিমূলক শিক্ষাকে কখনও কখনও ক্যারিয়ার এবং কারিগরি শিক্ষা হিসাবে উল্লেখ করা হয়। বৃত্তিমূলক বিদ্যালয় একধরনের শিক্ষামূলক প্রতিষ্ঠান; যেটি বিশেষভাবে তৈরি করা হয়েছে বৃত্তিমূলক শিক্ষা প্রদানের জন্য। বৃত্তিমূলক শিক্ষা মাধ্যমিক পরবর্তী, অন্যান্য শিক্ষা এবং উচ্চ শিক্ষা স্তরের স্থান গ্রহণ করতে পারে; এছাড়াও এটি শিক্ষানবিশ পদ্ধতির সাথে সম্পর্ক রাখতে পারে। মাধ্যমিক পরবর্তী স্তরের বৃত্তিমূলক শিক্ষা প্রদান করা হয় বিশিষ্ট ট্রেড কারিগরি বিদ্যালয়, কমিউনিটি কলেজ, বিশ্ববিদ্যালয় এবং পলিটেকনিক ইনস্টিটিউট এর মাধ্যমে। 
ঐতিহাসিকভাবে, প্রায় সকল বৃত্তিমূলক শিক্ষা শ্রেণিকক্ষে বা কর্মক্ষেত্রের মধ্যে স্থান গ্রহণ করেছে এবং এর সাথে শিক্ষার্থীরা স্বীকৃত অধ্যাপক বা প্রতিষ্ঠিত পেশাদারদের কাছ থেকে ট্রেড দক্ষতা ও ট্রেড তত্ত্ব শিখছে।
যাহোক, সাম্প্রতিক বছরগুলিতে অনলাইনে বৃত্তিমূলক শিক্ষা গ্রহণের জনপ্রিয়তা বৃদ্ধি পেয়েছে। প্রতিষ্ঠিত পেশাদারদের কাছ থেকে শিক্ষার্থীদের জন্য আগের তুলনায় বিভিন্ন ট্রেড দক্ষতা এবং সাধারণ দক্ষতা অর্জন করা সহজতর হয়েছে, এমনকি যারা ঐতিহ্যবাহী বৃত্তিমূলক শিক্ষা কার্যক্রম থেকে অনেক দূরে বাস করে তাদের ক্ষেত্রেও।
২০১৯ সালে বিশ্ব ব্যাংকের বিশ্ব উন্নয়ন প্রতিবেদনে ভবিষ্যতে কাজের জন্য সাধারণ এবং বৃত্তিমূলক শিক্ষার মধ্যে বিশেষভাবে উচ্চতর শিক্ষায় সমন্বয়ের সুপারিশ করা হয়েছে সক্রিয় শ্রমিকদের জন্য শ্রম বাজারের পরিবর্তনের সাথে প্রতিযোগিতা করার জন্য; যেখানে প্রযুক্তি ক্রমবর্ধমান গুরুত্বপূর্ণ ভূমিকা পালন করছে।
তাসুগো, কাগোশিমা

তাসুগো বা টাসুগো (龍郷町, টাসুগো চো) জাপানের জাপানের কাগোশিমা প্রিফেকচারের আমামি ওশিমায় অবস্থিত একটি শহর। 
২০১৩ সালের জুন নাগাদ নগরীর আনুমানিক জনসংখ্যা ছিল ৫৯৯২ এবং জনসংখ্যার ঘনত্ব ছিল ৭৩ জন/কিমি। মোট এলাকা ছিল ৮২.০৬ বর্গকিলোমিটার।
লুৎফুর রহমান (সংসদ সদস্য)

লুুৎফুুর রহমান বাংলাদেশের রাজনীতিবিদ যিনি তৎকালীন সিলেট-১১ আসনের সংসদ সদস্য ছিলেন।
লুুৎফুুর রহমান ১৯৭৯ সালের দ্বিতীয় জাতীয় সংসদ নির্বাচনে সিলেট-১১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন।
সিলেট-১১

সিলেট-১১ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।
সিলেট-১১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৬ সালে আসনটি বিলুপ্ত হয়।
এন১০৪ (বাংলাদেশ)

এন১০৪ বা ফেনী-নোয়াখালী জাতীয় মহাসড়ক বাংলাদেশের দক্ষিণাঞ্চলের একটি জাতীয় মহাসড়ক। এটির দৈর্ঘ্য ৪৯ কিলোমিটার (৩০ মাইল প্রায়)। এই মহাসড়কটি চট্টগ্রাম বিভাগের ফেনী জেলা শহরের ট্রাঙ্ক রোড থেকে শুরু হয়ে ফেনী জেলার দাগনভূঞা উপজেলা, নোয়াখালী জেলার সেনবাগ উপজেলা ও বেগমগঞ্জ উপজেলা হয়ে নোয়াখালী শহরের সোনাপুর যেয়ে শেষ হয়েছে। ৪৯ কিলোমিটার পথে এটি তেমুহনী, দাগনভূঞাঁ, তুলাতলি, সেবারহাট, সেনবাগ, বেগমগঞ্জ, মাইজদী, সোনাপুরে একাধিক জেলাকে সড়কপথে যুক্ত করেছে। এর মধ্যে দাগনভূঞা-কোম্পানিগঞ্জ-কবিরহাট-সোনাপুর সড়ক, সোনাপুর-রামগতি সড়ক, সোনাইমুড়ি-সেনবাগ-বসুরহাট বাইপাস সড়ক উল্লেখযোগ্য।
এছাড়া এ মহাসড়ক বেগমগঞ্জ চৌরাস্তায় দুইটি আঞ্চলিক মহাসড়ক এবং ফেনীর মহিপালে একটি জাতীয় মহাসড়কের সঙ্গে যুক্ত হয়েছে। আঞ্চলিক মহাসড়ক দুইটি হলো নোয়াখালী-কুমিল্লা আঞ্চলিক মহাসড়ক ও নোয়াখালী-লক্ষীপুর আঞ্চলিক মহাসড়ক। জাতীয় মহাসড়কটি হলো ঢাকা-চট্টগ্রাম মহাসড়ক।
চট্টগ্রাম, পার্বত্য চট্টগ্রাম ও কক্সবাজারের সাথে বরিশাল ও খুলনা বিভাগ-এর জেলাসমূহের প্রাথমিক যোগাযোগের মাধ্যম এই মহাসড়ক। মহাসড়কটি চার লেনে উন্নীতকরণের কাজন অগ্রসরমান।
মহাসড়কটি নিম্নোক্ত গুরুত্বপূর্ণ শহরের মধ্যে দিয়ে অতিক্রম করে এদেরকে সড়কপথে সংযুক্ত করেছে।
নরওয়ে জাতীয় ক্রিকেট দল

নরওয়ে জাতীয় ক্রিকেট দল হচ্ছে আন্তর্জাতিক ক্রিকেট অঙ্গনে নরওয়ের প্রতিনিধিত্বকারী একটি ক্রিকেট দল। দলটির পরিচালনাকারী সংস্থাটি হচ্ছে নরওয়ে ক্রিকেট বোর্ড। সংস্থাটি আন্তর্জাতিক ক্রিকেট কাউন্সিল (আইসিসি)র অনুমোদিত সদস্য হিসাবে অন্তভূক্ত হয় ২০০০ সালে। এর পরের বছরই দলটি তাদের প্রথম আন্তর্জাতিক ম্যাচ খেলে। দলটির পক্ষের অধিকাংশ খেলাই হয়েছে ইউরোপিয়ান ক্রিকেট কাউন্সিল (ইসিসি)র সদস্যভূক্ত দেশগুলোর বিপক্ষে, যদি সম্প্রতি দলটি বিশ্ব ক্রিকেট লীগ এর নিম্নতর বিভাগে খেলেছে। দলটির বর্তমান প্রধান কোচ হচ্ছেন পাকিস্তানের সাবেক প্রথম-শ্রেণীর ক্রিকেট খেলোয়াড় মুহাম্মদ হারুন, যাকে ২০১৪ সালের শুরুতে নিয়োগ করা হয়েছিল। ২০১৭ সালে দলটি আইসিসির সহযোগী সদস্য পদ অর্জন করে।
২০১৮-এর এপ্রিলে, আইসিসি সিদ্ধান্ত নেয় যে, সকল সদস্য দেশের জন্য টুয়েন্টি২০ আন্তর্জাতিক (টি২০আই) মর্যাদা প্রদান করবে। অতপর ১ জানুয়ারি ২০১৯ এর পর থেকে নরওয়ে ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে। নরওয়ে দল তাদের প্রথম টি২০আই ম্যাচটি খেলে ১৫ জুন ২০১৯ তারিখে ইতালির বিপক্ষে। গ্রুপ বাছাইপর্বের গ্রুপ সি বিজয়ী হলে দলটি ২০১৮-১৯ আইসিসি টি২০ বিশ্বকাপ ইউরোপ বাছাইপর্বের আঞ্চলিক ফাইনালে অগ্রসর হয়।
অজয় মুখোপাধ্যায় (সিপিআইএমের রাজনীতিবিদ)

অজয় মুখোপাধ্যায় একজন ভারতীয় রাজনীতিবিদ ছিলেন। তিনি ১৯৮৯ সাল থেকে ১৯৯৯ সাল পর্যন্ত কৃষ্ণনগর লোকসভা কেন্দ্রের লোকসভা সদস্য হিসেবে দায়িত্ব পালন করেছেন। তিনি ২০১৯ সালের ২৪ জুলাই ৯০ বছর বয়সে মৃত্যুবরণ করেন।
এরিক ডেম্পস্টার

এরিক উইলিয়াম ডেম্পস্টার, (; জন্ম: ২৫ জানুয়ারি, ১৯২৫ - মৃত্যু: ১৫ আগস্ট, ২০১১) ওয়েলিংটনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও আম্পায়ার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৪ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, বামহাতে নিচেরসারিতে ব্যাটিংয়ে পারদর্শিতা দেখিয়েছেন এরিক ডেম্পস্টার।
১৯৪৭-৪৮ মৌসুম থেকে ১৯৬০-৬১ মৌসুম পর্যন্ত এরিক ডেম্পস্টারের প্রথম-শ্রেণীর খেলোয়াড়ী জীবন চলমান ছিল। বামহাতি স্পিনার ও নিচেরসারিতে কার্যকরী ডানহাতি ব্যাটসম্যান এরিক ডেম্পস্টার ১৯৪৭-৪৮ মৌসুম থেকে ১৯৬০-৬১ মৌসুম পর্যন্ত ওয়েলিংটনে খেলেন। ১৯৫৩-৫৪ মৌসুমে ব্লোমফন্তেইনে অরেঞ্জ ফ্রি স্টেটের বিপক্ষে প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান ৫/৪৬ করেন। ১৯৫৬-৫৭ মৌসুমে ওয়েলিংটনে ওয়েলিংটনের সদস্যরূপে ক্যান্টারবারির বিপক্ষে ১০৫ রানের ব্যক্তিগত একমাত্র সেঞ্চুরির সন্ধান পান।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন এরিক ডেম্পস্টার। ১৩ মার্চ, ১৯৫৩ তারিখে অকল্যান্ডে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ৫ ফেব্রুয়ারি, ১৯৫৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।
১৯৫২-৫৩ মৌসুমে অকল্যান্ডে সফরকারী দক্ষিণ আফ্রিকার বিপক্ষে সিরিজের দ্বিতীয় টেস্টে অভিষেক ঘটে তার। পরবর্তীতে ১৯৫৩-৫৪ মৌসুমে দক্ষিণ আফ্রিকা গমন করেন। ঐ সফরে পাঁচ টেস্টের চারটিতে তার অংশগ্রহণ ছিল। জোহেন্সবার্গে সিরিজের চতুর্থ টেস্টে নিজস্ব সেরা খেলা উপহার দেন। প্রথম ইনিংসে আট নম্বরে ব্যাটিংয়ে নেমে অপরাজিত ২১ রান করেন। ফলো-অনের কবলে পড়া অবস্থায় দ্বিতীয় ইনিংসে ব্যাটিং উদ্বোধনে নেমে ৪৭ রান করে দলের শীর্ষ রান সংগ্রাহক হন।
ক্রিকেট খেলা থেকে অবসর গ্রহণের পর আম্পায়ারের ভূমিকায় অবতীর্ণ হয়েছিলেন এরিক ডেম্পস্টার। ১৯৭১-৭২ মৌসুম থেকে ১৯৭৯-৮০ মৌসুম পর্যন্ত ওতাগোর নিজস্ব প্রথম-শ্রেণীর খেলাসহ একদিনের খেলায় আম্পায়ারিত্ব করেন। এছাড়াও, ১৯৭৩-৭৪ মৌসুম থেকে ১৯৭৫-৭৬ মৌসুম পর্যন্ত ডুনেডিন ও ক্রাইস্টচার্চে অনুষ্ঠিত তিনটি ওডিআইয়ে আম্পায়ারের দায়িত্বে ছিলেন।
১৯৮৬ সালে রাণীর জন্মদিনের সম্মাননায় প্রতিবন্ধীদের সেবা প্রদান ও ক্রিকেট খেলায় অসামান্য অবদানের স্বীকৃতিস্বরূপ ওবিই পদবীতে ভূষিত হন। ডুনেডিন হাসপাতালের সাথে সম্পৃক্ত ডুনেডিনভিত্তিক কৃত্রিম অঙ্গপ্রতঙ্গবিষয়ক সেবাকর্মে ব্যবস্থাপক হিসেবে কাজ করেন।
১৫ আগস্ট, ২০১১ তারিখে ৮৬ বছর বয়সে ওতাগোর ডুনেডিন এলাকায় এরিক ডেম্পস্টারের দেহাবসান ঘটে। তার ভস্মিভূত দেহ গ্রীন পার্ক সিমেট্রিতে সমাধিস্থ করা হয়েছে।
ক্লদ কার্টার

ক্লদ প্যাজেট কার্টার (; জন্ম: ২৩ এপ্রিল, ১৮৮১ - মৃত্যু: ৮ নভেম্বর, ১৯৫২) কোয়াজুলু-নাটাল প্রদেশের ডারবান এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১২ থেকে ১৯২৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও গটেং দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ক্লদ কার্টার।
ডারবান বয়েজ মডেল স্কুলে অধ্যয়ন করেছেন। বিদ্যালয় জীবন ত্যাগ করার পর ১৬ বছর বয়সে নাটালের পক্ষে প্রথম-শ্রেণীর ক্রিকেটে অংশগ্রহণ করেন। ১৮৯৮ সাল থেকে ১৯২৩ সাল পর্যন্ত দলটিতে খেলেন। তন্মধ্যে, ১৯১০-১১ মৌসুমে ট্রান্সভালের পক্ষে খেলেছিলেন তিনি। 
১৮৯৭-৯৮ মৌসুম থেকে ১৯২৩-২৪ মৌসুম পর্যন্ত ক্লদ কার্টারের প্রথম-শ্রেণীর খেলোয়াড়ী জীবন চলমান ছিল। সর্বমোট ২৬ বছরে প্রথম-শ্রেণীর ক্রিকেটে সমুজ্জ্বল ছিলেন। তন্মধ্যে, অভিষেক ঘটা ১৮৯৭-৯৮ মৌসুমে ট্রান্সভালের বিপক্ষে ৫/১৭ বোলিং পরিসংখ্যান দাঁড় করান তিনি।
দক্ষিণ আফ্রিকার ইতিহাসে ম্যাটিং উইকেটে সর্বাপেক্ষা বিপজ্জ্বনক বামহাতি স্লো বোলারের স্বীকৃতি পেয়ে আসছেন। নাটালের পক্ষে ১৬.৫০ গড়ে ১৫৫ উইকেট পান। এ সংগ্রহের তুলনায় কেবলমাত্র চারজন বোলার - ই. পি. নুপেন, জে ওয়াডিংটন, জে. এইচ. সিনক্লেয়ার ও জে. পি. ম্যাকনালি এগিয়েছিলেন। ১৯২১ সালে স্বর্ণালী সময় অতিবাহিত করেন তিনি। জেএল কক্সের সাথে বোলিং অপরিবর্তিত অবস্থায় ১১-৫-১১-৬ বোলিং পরিসংখ্যান দাঁড় করান। ফলশ্রুতিতে বর্ডার দল মাত্র ২৩ রানে গুটিয়ে যেতে বাধ্য হয়। এ সংগ্রহটি অদ্যাবধি কারি কাপের সর্বনিম্ন দলীয় সংগ্রহরূপে বিবেচিত হয়ে আসছে।
সমগ্র খেলোয়াড়ী জীবনে দশটিমাত্র টেস্টে অংশগ্রহণ করেছেন ক্লদ কার্টার। ১০ জুন, ১৯১২ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯২৪ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯১২ ও ১৯২৪ সালে দুইবার দক্ষিণ আফ্রিকার সদস্যরূপে ইংল্যান্ড গমন করেছিলেন। ১৯১২ সালের ত্রি-দেশীয় প্রতিযোগিতায় অংশগ্রহণ করেন। এইচ. ডব্লিউ. টেলরের নেতৃত্বাধীন দক্ষিণ আফ্রিকা দলের সদস্যরূপে ইংল্যান্ড গমন করেন। এ সফরে ১৯.৮৬ গড়ে ৬৫ উইকেট নিয়ে দলে শীর্ষস্থান দখল করেন। এ সফর শেষে ইংল্যান্ডে ফিরে যান ও কর্নওয়ালের পক্ষে পেশাদারী পর্যায়ে খেলেন। দ্বিতীয় বিশ্বযুদ্ধ ছড়িয়ে পড়ার কিছুদিন পূর্বে দক্ষিণ আফ্রিকায় প্রত্যাবর্তন করেন।
তৎকালে দক্ষিণ আফ্রিকা দল বেশ দূর্বলমানের ছিল। অংশগ্রহণকৃত দশ টেস্টের কোনটিতেই জয়ের সন্ধান পায়নি তার দল। সাতটি ইংল্যান্ড ও বাদ-বাকি তিনটি অস্ট্রেলিয়ার বিপক্ষে খেলেন। তবে, ম্যাটিং উইকেটে ব্যক্তিগতভাবে সফলতার স্বাক্ষর রেখেছিলেন। দুইবার ইনিংসে ছয়-উইকেট পেয়েছিলেন তিনি। ১৯১৩-১৪ মৌসুমে ডারবানে সফরকারী ইংল্যান্ড এবং আট বছর বাদে জোহেন্সবার্গে সফরকারী অস্ট্রেলিয়ার বিপক্ষে এ সাফল্য পান। ১৯২১-২২ মৌসুমে অস্ট্রেলিয়া দল দক্ষিণ আফ্রিকায় পদার্পণ করে। ২১.৯৩ গড়ে ১৫ উইকেট নিয়ে স্বাগতিক দলের শীর্ষস্থানীয় বোলারে পরিণত হয়েছিলেন তিনি। টেস্ট খেলাগুলোয় ২৪.৭৮ গড়ে ২৮ উইকেট পান।
১৯২৫ ও ১৯২৬ সালে দুই বছরে লোয়ার হাউজের পক্ষে ল্যাঙ্কাশায়ার লীগে ক্রিকেট খেলেছেন। ১৯৩০ ও ১৯৩৫ সালে মাইনর কাউন্টিজ চ্যাম্পিয়নশীপ প্রতিযোগিতায় কর্নওয়ালের প্রতিনিধিত্ব করেছেন।
৮ নভেম্বর, ১৯৫২ তারিখে ৭১ বছর বয়সে নাটালের ডারবান এলাকায় ক্লদ কার্টারের দেহাবসান ঘটে।
জারাগোজা

জারাগোজা (, ; অন্য নাম সারাগোস্সা ইংরেজিতে) হলো স্পেনের জারাগোজা প্রদেশ এবং আরাগন এলাকার রাজধানী শহর। এটি ইব্রো নদী এবং এর উপনদী হুর্ভা এবং গ্যালেগো দ্বারা বেষ্টিত আরাগন এবং ইব্রো অববাহিকার প্রায় মধ্যস্থলে অবস্থিত।
২০১০ সালের হিসাব অনুসারে আয়তনের জারাগোজার জনসংখ্যা ছিলো ৭০১,০৯০, যা এটিকে স্পেনের পঞ্চম বৃহত্তম শহর এবং ইউরোপীয় ইউনিয়নে ৩২তম জনবহুল পৌরসভায় পরিনত করেছে।
রোমানরা প্রাচীন শহরটিকে সিজারাগুস্তা নামে অভিহিত করতো, যা থেকে বর্তমান নামটি এসেছে। রোমান উপনিবেশিক আমলের পূর্ববর্তী আইবেরিয়ান শহরটিকে সালদুই বলা হতো।
প্রাচীন আইবেরিয়ানদের একটি উপজাতি সেদেতানি সালদুই (রোমান উত্সগুলিতে 'সালদুবা') নামে একটি গ্রামে বসতি স্থাপন করে। পরবর্তীকালে, আগস্টাস ক্যান্টাব্রিয়ান যুদ্ধ থেকে সেনাদের থাকার জন্য একই স্থানে সিজারাগুস্তা নামে একটি শহর প্রতিষ্ঠা করেন।
রক অ্যান্ড রোল

রক অ্যান্ড রোল (প্রায়শই রক 'এন' রোল হিসাবে লেখা হয়) জনপ্রিয় গানের একটি ধারা যা ১৯৪০ এর দশকের শেষের দিকে এবং ১৯৫০-এর দশকের গোড়ার দিকে মার্কিন যুক্তরাষ্ট্রে উত্থিত ও বিকশিত হয়েছিল। এটি সংগীতের বিভিন্ন ধারা যেমন গসপেল, জাম্প ব্লুজ, জ্যাজ, বুগি-উগি, রিদম অ্যান্ড ব্লুজ, কান্ট্রি মিউজিক ইত্যাদি থেকে উৎপত্তি লাভ করে। ১৯২০ সালের ব্লুজ এবং ১৯৩০ সালের কান্ট্রি মিউজিকে রক অ্যান্ড রোলের আভাস পাওয়া যায়। যদিও ১৯৫৪ সালের আগে এর নামকরণ হয় নি।
গ্রেগ কোটের মতে, "রক অ্যান্ড রোল" ১৯৫০-এর দশকের পূর্বেকার সময়ে মার্কিন যুক্তরাষ্ট্রে উত্থিত জনপ্রিয় সংগীতের একটি স্টাইলকে বোঝায় যা ১৯৬০-এর দশকের দিকে আন্তর্জাতিক অঙ্গনে " রক মিউজিক " নামে অধিক পরিচিতি লাভ করে যদিও পরবর্তীতে রক অ্যান্ড রোল হিসাবে পরিচিত হতে থাকে "" পৃথকীকরণের উদ্দেশ্যে, এই নিবন্ধটি প্রথম সংজ্ঞা নিয়ে কাজ করে।
প্রথম দিকের রক অ্যান্ড রোল শৈলীতে সাধারণত পিয়ানো বা স্যাক্সোফোনই প্রধান বাদ্যযন্ত্র ছিল। তবে ১৯৫০ এর দশকের মাঝামাঝি থেকে শেষের দিকে এই বাদ্যযন্ত্রগুলি সাধারণত গিটার দ্বারা প্রতিস্থাপন বা পরিপূরক করা হত। বীটটি মূলত একটি উচ্চারণ ব্যাকবিট সহ একটি নৃত্যের ছন্দ যা প্রায়শই একটি ফাঁদ ড্রাম দ্বারা সরবরাহ করা হয়। ক্লাসিক রক অ্যান্ড রোলটি সাধারণত এক বা দুটি বৈদ্যুতিক গিটার (একটি সীসা, একটি ছন্দ), একটি ডাবল খাদ বা স্ট্রিং বেস বা (1950-এর দশকের মাঝামাঝি) একটি বৈদ্যুতিক খাদ গিটার এবং একটি ড্রাম কিট দিয়ে বাজানো হয়।
সিলেট-৮

সিলেট-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।
সিলেট-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৬ সালে আসনটি বিলুপ্ত হয়।
সৈয়দ রফিকুল হক

সৈয়দ রফিকুল হক সোহেল বাংলাদেশের সিলেট বিভাগের সুনামগঞ্জ জেলার একজন রাজনিতিবিদ। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সুনামগঞ্জ-১ (তাহিরপুর, ধর্মপাশা, জামালগঞ্জ ও মধ্যনগর) আসন থেকে সংসদ সদস্য নির্বাচিত হয়েছিলেন।
বাংলাদেশের সিলেট বিভাগের সুনামগঞ্জ জেলায় জন্মগ্রহণ করেন সৈয়দ রফিকুল হক সোহেল।
সৈয়দ রফিকুল হক সোহেল ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হয়ে সুনামগঞ্জ-১ আসন থেকে সংসদ সদস্য নির্বাচিত হয়েছিলেন। ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হলেও পরাজিত হন তিনি।
ইন্ডিয়ান ওশান রিম অ্যাসোসিয়েশন

ইন্ডিয়ান ওশান রিম অ্যাসোসিয়েশন একটি আন্ত-সরকারী সংস্থা যা ১৯৯ 1997 সালের March ই মার্চ প্রতিষ্ঠিত হয়েছিল।
১৯৯৫ সালে দক্ষিণ আফ্রিকার প্রয়াত রাষ্ট্রপতি নেলসন ম্যান্ডেলার ভারত সফরের সময় আইওআরএর দৃষ্টিভঙ্গির উদ্ভব হয়েছিল, যেখানে তিনি বলেছিলেন: "ইতিহাস ও ভূগোলের তথ্যগুলির প্রাকৃতিক তাগিদকে সামাজিক-অর্থনৈতিক সহযোগিতার জন্য একটি ভারত মহাসাগরের রিমের ধারণাকে অন্তর্ভুক্ত করার জন্য নিজেকে বিস্তৃত করা উচিত ...(নেলসন মেন্ডেলাঃ১৯৯৫)
এই অনুভূতি এবং যৌক্তিকতাটি ১৯৯৫ সালের মার্চ মাসে ভারত মহাসাগর রিম উদ্যোগ-কে ভিত্তিযুক্ত করে তোলে এবং এর দুটি বছর পরে 1997 সালের মার্চ মাসে ভারত মহাসাগর রিম অ্যাসোসিয়েশন (তৎকালীন ভারত মহাসাগর আঞ্চলিক সহযোগিতার রিম সমিতি নামে পরিচিত) তৈরি করা হয়েছিল।
তৃতীয় বৃহত্তম সমুদ্র যেহেতু এক সাথে বাণিজ্য রুটের দ্বারা বোনা, তাই বিশ্বের বৃহত্তম কনটেইনার জাহাজের অর্ধেক বহনকারী প্রধান সমুদ্র-লেন নিয়ন্ত্রণের আদেশ দেয়, বিশ্বের বাল্ক কার্গো ট্র্যাফিকের এক তৃতীয়াংশ এবং বিশ্বের তেলের চালানের দুই তৃতীয়াংশ, ভারত মহাসাগর একটি গুরুত্বপূর্ণ লাইফলাইন হিসাবে রয়ে গেছে আন্তর্জাতিক বাণিজ্য এবং পরিবহন।
প্রায় ২.7 বিলিয়ন লোকের বাসস্থান, সমুদ্রের তীরে ধোয়া এমন সদস্য রাষ্ট্রগুলি সাংস্কৃতিক বৈচিত্র্য এবং ভাষা, ধর্ম, ঐতিহ্য, কলা এবং রান্নায় সমৃদ্ধ।
তাদের অঞ্চল, জনসংখ্যা এবং অর্থনৈতিক বিকাশের স্তরের ক্ষেত্রে এগুলি যথেষ্ট পরিবর্তিত হয়। এগুলিকে কয়েকটি আঞ্চলিক অঞ্চল (অস্ট্রলাসিয়া, দক্ষিণ-পূর্ব এশিয়া, দক্ষিণ এশিয়া, পশ্চিম এশিয়া এবং পূর্ব ও দক্ষিণ আফ্রিকা) বিভক্ত করা যেতে পারে, যার প্রত্যেকে তাদের নিজস্ব আঞ্চলিক গ্রুপিং (যেমন আসিয়ান, সার্ক, জিসিসি এবং এসএডিসি) এর একটি নাম রাখার জন্য কয়েক)। এত বৈচিত্র্য এবং পার্থক্য থাকা সত্ত্বেও এই দেশগুলি ভারত মহাসাগরের সাথে আবদ্ধ।
আইওআরএর শীর্ষস্থানীয় সংস্থা হ'ল পররাষ্ট্রমন্ত্রীর কাউন্সিল (সিওএম) যা প্রতিবছর সভা করে দক্ষিণ আফ্রিকা প্রজাতন্ত্রের 2017-2019 এর জন্য ভূমিকা গ্রহণ করবে, তারপরে সংযুক্ত আরব আমিরাত by আইওআরএর কর্মসূচির উন্নতি করতে সিনিয়র অফিসারদের একটি কমিটি (সিএসও) বছরে দু'বার বৈঠক করে এবং ভারত মহাসাগরের সদস্য রাষ্ট্রগুলির মধ্যে জনগণের জীবনযাত্রার উন্নতির জন্য নীতি ও প্রকল্পগুলি বাস্তবায়নের জন্য ওয়ার্কিং গ্রুপ এবং কর্মকর্তা, ব্যবসায়ী ও শিক্ষাবিদদের ফোরামগুলির সুপারিশ বিবেচনা করে।
২০১৩ সালটি আইওআর জন্য একটি যুগান্তকারী, ভারত মহাসাগর অঞ্চলে ক্রমবর্ধমান গুরুত্ব সহকারে আন্তঃ-সরকারী সংস্থা হিসাবে একটি অ্যাসোসিয়েশনের 20 তম বার্ষিকী উদ্‌যাপন করে। যে সকল রাষ্ট্রের তীরগুলি ভারত মহাসাগরের জলে ধুয়ে ফেলেছে সেই সম্পর্কগুলিকে আরও শক্তিশালী করে, আইওআরএ অঞ্চলটির দ্বারা পরিবর্তিত পরিবেশ পরিবর্তনের পরিবেশের ক্ষেত্রে বিবর্তনমুলক এবং অ-হস্তক্ষেপের পদ্ধতির মাধ্যমে বোঝাপড়া এবং পারস্পরিক উপকারী সহযোগিতা তৈরি এবং প্রসারিত করতে প্রতিশ্রুতিবদ্ধ রয়েছে।
আজ, আইওআরএ একটি বিবর্তনমূলক এবং অ-প্রবেশমূলক পদ্ধতির মাধ্যমে পারস্পরিক উপকারী আঞ্চলিক সহযোগিতার জন্য ক্রমবর্ধমান গতি সহ 22 সদস্য দেশ এবং 9 টি সংলাপ অংশীদারদের একটি গতিশীল সংস্থা।
ইশিতা দত্ত

ইশিতা দত্ত (জন্ম: ২৬ আগস্ট ১৯৯০) হলেন একজন ভারতীয় চলচ্চিত্র ও টেলিভিশন অভিনেত্রী, যিনি স্টার প্লাসে সম্প্রচারিত ধারাবাহিক "এক ঘর বানাউঙ্গা"য় এবং সাসপেন্স থ্রিলার চলচ্চিত্র, "দৃশ্যমে" তার চরিত্রের জন্য পরিচিত। তিনি অভিনেত্রী তনুশ্রী দত্তের ছোট বোন।
তিনি বাঙালি হিন্দু পরিবারে ঝাড়খণ্ডের জামশেদপুরে জন্ম গ্ৰহন করেন। তিনি জামশেদপুরের ডিবিএমএস ইংলিশ স্কুলে পড়াশোনা করেন এবং মুম্বাইয়ে মিডিয়া স্টাডিজ অধ্যয়ন করেন। তার বোন, তানুশ্রী দত্ত, একজন মডেল/অভিনেত্রী যিনি ফেমিনা মিস ইন্ডিয়া শিরোনাম (২০০৪) জিতেছেন।
ইশিতা দত্ত ২০১২ তেলুগু, চলচ্চিত্র "চানাক্যুডু" এ তানিশের বিপরীতে তার অভিনয় কর্মজীবন শুরু করেন। তিনি এবং তার বোন তানুশ্রী দত্ত একসঙ্গে কাজ করেছিলেন, তার পরবর্তী ছবি, "ইয়েেনদু মানসালী", শ্রীকান্ত এইচআর পরিচালিত এবং নিয়াজ আহমেদ দ্বারা উৎপাদিত, কিন্তু এটি অসম্পূর্ণ এবং অপ্রকাশিত ছিল। এরপর তিনি সোপ অপেরা "এক ঘন বানুঙ্গার" প্রধান ভূমিকা পালন করেন। ২০১৬ সালে, তিনি "রিশটন কা সৌদগরে" অভিনয় করেছিলেন "- বাৎসীগর" ভাসসাল "শেথের" বিপরীতে। ২০১২ সালের থ্রিলার "ড্রিশয়ামে" অভিনেতা অজয় দেবগন, তাবু ও শ্রীয়া সরনের পাশাপাশি তিনি বলিউডের আত্মপ্রকাশ করেছিলেন। তিনি দেবগনের চরিত্রের মেয়ের ভূমিকা পালন করেছিলেন। তিনি "ফিরঙ্গীতে" কপিল শর্মার সাথে কাজ করেছেন।
২০১৭ সালের ২৮ নভেম্বর মুম্বাইয়ে ইশিতা দত্ত ভাতসাল শেঠের সাথে বিয়ে করেন।
আকিব ইলিয়াস

আকিব ইলিয়াস (; জন্ম ৫ সেপ্টেম্বর ১৯৯২) হলেন একজন ওমানি ক্রিকেটার। ওমানের পক্ষে টি২০ আন্তর্জাতিকে তার অভিষেক হয় হংকং এর বিপরীতে ২১ নভেম্বর ২০১৫, সংযুক্ত আরব আমিরাতে।
জানুয়ারী ২০১৮ সালে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য তাকে ওমান জাতীয় দলে অন্তর্ভুক্ত করা হয়। ওমান জাতীয় দলের হয়ে লিস্ট এ ক্রিকেটে তার অভিষেখ হয় ৮ ফেব্রুয়ারি ২০১৮।
একই বছরের আগস্টে ২০১৮ এশিয়া কাপ বাছাইপর্ব খেলার জন্য ওমান দলে খেলার সুযোগ হয়। সে উক্ত প্রতিযোগিতায় ৫ ম্যাচে ১৮৬ রান নিয়ে সেরা রান সংগ্রহকারী হন। ২০১৮-এর অক্টোবরে ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতার জন্য তার নাম দলীয় স্কোয়াডে ঘোষণা করা হয়। সে মার্কিন যুক্তরাষ্ট্র ক্রিকেট দলের বিপক্ষে উক্ত প্রতিযোগিতায় সেঞ্চুরী করেন। ২০১৮ সালের ডিসেম্বরে ২০১৮ এসিসি ইমার্জিং টীম এশিয়া কাপ এ ওমান দলে তার নাম ছিল।
মার্চ ২০১৯ এ, নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লিগ দ্বিতীয় বিভাগ এর জন্য ওমান দলের দলীয় স্কোয়াডে তার নাম অন্তর্ভুক্ত ছিল। উক্ত প্রতিযোগিতায় ওমান চতুর্থ স্থান অধিকার করে এবং একদিনের আন্তর্জাতিক (ওডিআই) মর্যাদা প্রাপ্ত হয়। ইলিয়াস একদিনের আন্তর্জাতিকে ওমানের হয়ে ২৭ এপ্রিল ২০১৯, নামিবিয়ার বিপক্ষে প্রতিযোগিতার ফাইনাল খেলায় অভিষেক করে। ছয় খেলায় ১৬৮ রান নিয়ে সে ছিল উক্ত প্রতিযোগিতার সেরা রান সংগ্রহকারী। ২০১৯ এর আগস্টে পাপুয়া নিউ গিনি, ওমান ও আয়োজক স্কটল্যান্ডে অনুষ্ঠিত ২০১৯ স্কটল্যান্ড ত্রি-দেশীয় সিরিজে তার নাম ওমান দলীয় স্কোয়াডে অন্তর্ভুক্ত ছিল। সে উক্ত প্রতিযোগিতায় চার খেলায় ২১০ রান নিয়ে দ্বিতীয় সেরা রান সংগ্রহকারী হন।
গোলাম মুসাব্বির রাকিব

রাকিব মোসাব্বির (জন্ম: ১ ডিসেম্বর ১৯৮৮) তিনি একজন জনপ্রিয় বাংলাদেশী গায়ক, সুরকার, সংগীত পরিচালক, গীতিকার ও রেকর্ড প্রযোজক । তিনি তার সঙ্গীত ক্যারিয়ারের শুরুতে শিল্পী রাকিব নামে খেতাব পেলেও, পরে তিনি তার শ্রুতিমধুর সুর ও সঙ্গীত পরিচালনার জন্য রাকিব মোসাব্বির নামেই পরিচিতি লাভ করেন। তার প্রকাশিত প্রথম গান 'যারে আমার মন' ২০০৭ সালে অডিও পাইরেসির কারণে অনলাইনে ভাইরাল হয়ে যায়। 'যারে আমার মন' গানটিই ছিল বাংলাদেশের অনলাইন জগতের প্রথম ভাইরাল গান। পরে ২০০৮ সালে ১০টি গান নিয়ে তার প্রথম একক অ্যালবাম (যারে আমার মন) প্রকাশের পরে রাকিব মোসাব্বিরের গান সারাদেশে ব্যাপক জনপ্রিয়তা লাভ করে। তিনি লোক, পপ এবং রক গান গেয়ে থাকেন। 
রাকিব মোসাব্বির ১৯৮৮ সালের ১ ডিসেম্বর বাংলাদেশের কিশোরগঞ্জের ভৈরব শহরের এক সম্ভ্রান্ত হাজী মুসলিম বাঙালি পরিবারে জন্মগ্রহণ করেছেন । তিনি ২০০৬ সালে আরএম মিউজিক ফ্যাক্টরি নামে নিজ শহর ভৈরবে নিজের বাড়িতে স্টুডিও স্থাপন করেছিলেন । রাকিব মোসাব্বির অফিসিয়ালি সঙ্গীত জগতে পথচলা শুরু করেন ২০০৭ সাল থেকে যা এখন অবধি তিনি সক্রিয় রয়েছেন। এছাড়া তিনি ২০১৫ সালে 'টোন ফেয়ার' নামে একটি অডিও প্রযোজনা প্রতিষ্ঠান প্রতিষ্ঠা করেন। বাংলাদেশের অনলাইন সঙ্গীত ইতিহাসে প্রথম ভাইরাল গান ছিল রাকিব মোসাব্বির এর গান 'যারে আমার মন'। এছাড়া বাংলাদেশের প্রত্যন্ত অঞ্চলে বিভিন্ন উৎসবে সবচেয়ে বেশিবার বাজানো গানের তালিকায় শীর্ষে রাকিব মোসাব্বির এর গান 'জ্বালা'।
২০০৮ সালে, তিনি তার প্রথম একক অ্যালবাম যারে আমার মন প্রকাশ পেয়েছিল, লোক এবং আধুনিক সংগীতের মিশ্রণ। 
পরের কয়েক বছরে, রাকিব মোসাব্বির আটটি অ্যালবাম প্রকাশ করেছে: বৈশাখ এলো, তার দ্বিতীয় একক অ্যালবামটি সাউন্ডটেক ২০১০ সালে প্রকাশিত; মাধবী লতা, তার প্রথম অ্যালবামটি ২০১০ সালে লেজার ভিশন দ্বারা প্রকাশিত; ২০১১ সালে লেজার ভিশন দ্বারা প্রকাশিত তার দ্বিতীয় অ্যালবাম জানি তুমি; অভিমানি আকাশ, ২০১২ সালে গাঞ্চিল প্রকাশিত আসিফ ইকবালের সাথে তার তৃতীয় অ্যালবাম; সুখ পাখি, সিডি চয়েস ২০১৩ সালে প্রকাশিত তার তৃতীয় একক অ্যালবাম; রোদেরা আকাশ, তার চতুর্থ অ্যালবাম সিডি চয়েস দ্বারা প্রকাশিত ২০১৪ নন্দনী, লেজার ভিশন দ্বারা ২০১৪ এ প্রকাশিত তার ৫ম তম অ্যালবাম। ২০১৪ সালে সিডি চয়েস দ্বারা প্রকাশিত তার চতুর্থ একক অ্যালবাম ভালবাসা এমনই; এবং তার আসন্ন অ্যালবাম রামু মিশ্রণ (ভলিউম -১) এবং সাজনা এই বছরের শীঘ্রই আসছে। তিনি তার সমস্ত অ্যালবামে নতুন কণ্ঠ এবং কিছু বিখ্যাত কণ্ঠ দিয়েছেন। রাকিব প্রথম মিশ্র অ্যালবাম জেগে উঠো (লেজার ভিশন ২০১১)।
প্রশান্ত কুমার মজুমদার

প্রশান্ত কুমার মজুমদার একজন ভারতীয় রাজনীতিবিদ ছিলেন। তিনি ২০০৯ সাল থেকে ২০১৪ সাল পর্যন্ত কৃষ্ণনগর লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন। তিনি ২০১৯ সালের ২৭ মার্চ ৭৮ বছর বয়সে মৃত্যুবরণ করেন।
ভাল্টার উলব্রিখ্‌ট

ভাল্টার এর্নস্ট পাউল উলব্রিখ্‌ট (৩০ জুন ১৮৯৩ - ১ আগস্ট ১৯৭৩) ছিলেন একজন জার্মান কমিউনিস্ট রাজনীতিবিদ। উলব্রিশ্ট প্রবাসে ভাইমার যুগ জার্মানির কমিউনিস্ট পার্টি (কেপিডি) এবং পরে নাৎসি শাসনের বছরগুলো কাটাতে অগ্রণী ভূমিকা পালন করেছিলেন পূর্ব জার্মানিতে জার্মান গণতান্ত্রিক প্রজাতন্ত্র এর প্রথম বিকাশ এবং প্রতিষ্ঠার ক্ষেত্রে ফ্রান্স এবং সোভিয়েত ইউনিয়নে। ১৯৫০ সাল থেকে ১৯৭১ সাল পর্যন্ত সমাজতান্ত্রিক পার্টি এর প্রথম সচিব হিসাবে তিনি পূর্ব জার্মানির প্রধান সিদ্ধান্ত নির্বাহী ছিলেন। ১৯৬০ সালে রাষ্ট্রপতি উইলহেলম পাইকের মৃত্যু থেকে ১৯৭৩ সালে তার নিজের মৃত্যুর আগ পর্যন্ত তিনি পূর্ব জার্মানির রাষ্ট্রপ্রধানও ছিলেন।
তাফহিমুল কুরআন

তাফহিমুল কুরআন হলো কোরআন সম্পর্কে মুসলিম দার্শনিক ও ইসলাম ধর্মের পণ্ডিত সাইয়েদ আবুল আলা মওদুদীর ভাষ্য অনুযায়ী ৬ খণ্ডে কোরআনের ব্যাখ্যামূলক অনুবাদ (তাফসীর)। মাওলানা মওদুদী এ তাফসীর লেখার জন্যে ৩০ বছর সময় ব্যয় করেন। তিনি ১৯৪২ সালে উর্দু ভাষায় শুরু করেন এবং ১৯৭২ সালে এটি সম্পন্ন করেন। 
"তাফহীম (تفهيم)" আরবী শব্দ ‘ফাহম ( الفهم)’ থেকে এসেছে যার মানে "বোঝা, জানা, অবগত হওয়া, জ্ঞানলাভ করা।"। 
"তাফহীম" আধুনিকতাবাদী "সংবিধানের" সমন্বয় এবং আধুনিক ইসলামী চিন্তাধারাকে গভীরভাবে প্রভাবিত করেছে। এটা বিভিন্ন উপায়ে ঐতিহ্যগত তাফসীর থেকে থেকে ভিন্ন। এটি ধর্মগ্রন্থের উপর একটি ঐতিহ্যবাহী ভাষ্যের চেয়ে বেশি কারণ এতে অর্থনীতি, সমাজবিজ্ঞান, ইতিহাস এবং রাজনীতি সম্পর্কিত আলোচনা রয়েছে। তার পাঠ্যাংশে, মওদূদী কুরআনের দৃষ্টিকোণকে তুলে ধরেছেন এবং যুক্তি দিয়েছেন যে ইসলাম সকল গোলকের মধ্যে যথেষ্ট নির্দেশনা দেয়।
মওদুদী, আয়াতসমূহের পিছনের ঐতিহাসিক কারণ সহ মুহাম্মদের সুন্নাহ থেকে কুরআনের আয়াতের ব্যাখ্যা প্রদানে আদর্শ কৌশল ব্যবহার করেছেন। তাফহীমে সাধারণভাবে আধুনিক বিশ্বের এবং বিশেষ করে মুসলিম সম্প্রদায়ের মুখোমুখি হওয়া সমস্যার কথা ব্যাপকভাবে আলোচনা করে।
তাফহিমুল কুরআন ১৯টি খণ্ডে বিভক্ত, এটি মূলত সুরার ভিত্তিতে ভাগ করা হয়েছে। ১১৪টি সুরাকে ১৯টি খণ্ডে তাফসীর করা হয়েছে।
মওদুদী উর্দুতে তার রচনা লিখেছেন। এর পরে থেকে ইংরেজি, হিন্দি, বাংলা, মালয়ালম, মারাঠি এবং পশতু সহ একাধিক ভাষায় এটি অনুবাদ করা হয়েছে। প্রথম ইংরেজি অনুবাদ করেছিলেন চৌধুরী আকবর খান।
২০০৬ সালে, ইসলামিক ফাউন্ডেশন "কুরআনকে বোঝার পক্ষে" শিরোনামের অধীনে জাফর ইসহাক আনসারী কর্তৃক একটি সংক্ষিপ্ত আকারের ইংরেজি অনুবাদ প্রকাশ করে।
নর্থ ইস্ট ইনস্টিটিউট অব ম্যানেজমেন্ট সায়েন্স

ভারতর জোড়াহাটের নর্থ ইস্ট ইনস্টিটিউট অব ম্যানেজমেন্ট সায়েন্স (এনইআইএমএস), হলো ডিব্রুগড় বিশ্ববিদ্যালয়ের অধিভুক্ত একটি ব্যবস্থাপনা স্কুল.
অটো গ্রোটেভোল

অটো গ্রোটেভোল (১১ ই মার্চ ১৮৯৪ - ২১ সেপ্টেম্বর ১৯৬৪) ১৯৪৯ সাল থেকে ১৯৬৪ সালে তার মৃত্যুর আগ পর্যন্ত একজন জার্মান রাজনীতিবিদ এবং জার্মান গণতান্ত্রিক প্রজাতন্ত্রের প্রথম প্রধানমন্ত্রী ছিলেন।
মো. রমজান আলী

মো. রমজান আলী একজন ভারতীয় রাজনীতিবিদ ছিলেন। তিনি ১৯৭৭ সাল থেকে ১৯৯৪ সাল পর্যন্ত পশ্চিমবঙ্গ বিধানসভায় গোয়ালপোখর বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ১৯৯৪ সালে কলকাতার বিধায়ক হোস্টেলে খুন হন। তার ছেলে আলী ইমরান রামজ পশ্চিমবঙ্গ বিধানসভায় তিনবার বিধায়ক হিসেবে নির্বাচিত হয়েছেন।
এরিখ হোনেকার

এরিখ হোনেকার (২৫ আগস্ট ১৯১২ - ২৯ মে ১৯৯৪) তিনি ছিলেন জার্মান রাজনীতিবিদ যিনি সাধারণ সম্পাদক জার্মানির সমাজতান্ত্রিক পার্টি (এসইডি) ছিলেন। দলীয় নেতা হিসাবে তিনি মস্কোর (যা পূর্ব জার্মানিতে একটি বিশাল সেনাবাহিনী ছিল) এর সাথে ঘনিষ্ঠভাবে কাজ করেছিলেন। তিনি ১৯৭১ সাল থেকে জার্মান গণতান্ত্রিক প্রজাতন্ত্র (পূর্ব জার্মানি) সরকারকে নিয়ন্ত্রণ করেছিলেন যতক্ষণ না তাকে অক্টোবরে বার্লিন ওয়াল এর বার্লিন প্রাচীরের পতন এর আগের সপ্তাহগুলিতে তাকে জোর করে বহিষ্কার করা হয়েছিল। ১৯৮৯. ১৯৭৬ সাল থেকে তিনি উইল স্টোফ পদ ছাড়ার পরে কাউন্সিলের চেয়ারম্যান হিসাবেও দেশের সরকারি রাষ্ট্রপতি ছিলেন।
আলী ইমরান রামজ

আলী ইমরান রামজ হলেন একজন ভারতীয় রাজনীতিবিদ। তিনি পশ্চিমবঙ্গ বিধানসভায় তিনবার বিধায়ক হিসেবে নির্বাচিত হয়েছেন। তার বাবা মো. রমজান আলী চারবার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন।
মহম্মদ গুলাম রব্বানি

মহম্মদ গুলাম রব্বানি হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় গোয়ালপোখর বিধানসভা কেন্দ্রের বিধায়ক হিসেবে দায়িত্ব পালন করছেন।
ওমান টুয়েন্টি২০ আন্তর্জাতিক ক্রিকেটারদের তালিকা

এটি ওমান টুয়েন্টি২০ আন্তর্জাতিক ক্রিকেটারদের তালিকা। একটি টুয়েন্টি২০ আন্তর্জাতিক খেলা হচ্ছে একটি আন্তর্জাতিক ক্রিকেট খেলা যা দুটি প্রতিনিধিত্বকারী দলের মধ্যে হয়ে থাকে, যাদের উভয় দলের আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত টুয়েন্টি২০ আন্তর্জাতিক (টি২০আই) মর্যাদা থাকতে হবে। এক জন টুয়েন্টি২০ আন্তর্জাতিক খেলোয়াড় নিয়ন্ত্রিত হয়ে থাকেন টুয়েন্টি২০ ক্রিকেট আইনে। তালিকাটি প্রতিটি খেলোয়াড়ের প্রথম টি২০ ক্যাপ অর্জনের ভিত্তিতে সাজানো হয়েছে। যদি একই ম্যাচে একাধিক খেলোয়াড় তাদের প্রথম টি২০ ক্যাপটি জিতে থাকেন তাহলে তাদেরকে নামের বর্ণানুসারে সাজানো হয়েছে।
বিশ্ব টুয়েন্টি২০ বাছাইপর্বে সেরা ছয় দলে অবস্থান করায় ওমান প্রথম টি২০আই মর্যাদা পায় ২০১৫ সালের জুলাই মাসে। উক্ত সংস্করণে দলটির অভিষেক হয় আফগানিস্তানের বিপরীতে পঞ্চম স্থান নির্ধারণী প্রতিযোগিতার সর্বশেষ খেলায়। ক্যাস্টেল এভিনিউ ডাবলিন এ অনুষ্ঠিত এ খেলায় ওমান ৫ উইকেটে পরাজিত হয়। ওমান তাদের টি২০আই মর্যাদা রক্ষা করতে সচেষ্ট হয় ২০১৯ পর্যন্ত। এপ্রিল ২০১৮তে আইসিসি তার সকল সদস্য দেশকে ২০১৯ এর ১ জানুয়ারি থেকে পূর্ণ টুয়েন্টি২০ আন্তর্জাতিক মর্যাদা অনুমোদনের ঘোষণা দেয়। ফলে ওমানের টি২০আই মর্যাদা বজায় থাকে।
"শেষ হালনাগাদ ১৭ ফেব্রুয়ারি ২০১৯। এই তালিকায় কেবলমাত্র একটি টি২০আই খেলায় অবতীর্ণ হয়েছে এমন খেলোয়াড়সহ সকল খেলোয়াড়কে অন্তর্ভুক্ত করা হয়েছে এবং অভিষেকের উপস্থিত অনুসারে ক্রম সাজানো হয়েছে। যদি একই খেলায় একে অধিক খেলোয়াড়ের অভিষেক হয়, তবে তাদেরকে তাদের নামের বর্ণানুসারে সাজানো হয়েছে।"
ফ্রেডরিক বার্টন

ফ্রেডরিক জন বার্টন (; জন্ম: ২ নভেম্বর, ১৮৬৫ - মৃত্যু: ২৫ আগস্ট, ১৯২৯) ভিক্টোরিয়ার কলিংউড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৮৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন ফ্রেড বার্টন নামে পরিচিত ফ্রেডরিক বার্টন।
তার জন্মস্থান নিয়ে ক্ষাণিকটা বিভ্রান্তি রয়েছে। ১৮৮৫-৮৬ মৌসুম থেকে ১৮৯৫-৯৬ মৌসুম পর্যন্ত ফ্রেডরিক বার্টনের প্রথম-শ্রেণীর খেলোয়াড়ী জীবন চলমান ছিল।
১৮৮৭-৮৮ মৌসুমে ভিক্টোরিয়ার বিপক্ষে নিউ সাউথ ওয়েলসের সদস্যরূপে ব্যক্তিগত সর্বোচ্চ ৪৭ রান তুলেন। এ পর্যায়ে তিন ঘণ্টা হ্যারি মোজেসের সাথে ১৮৫ রানের জুটি গড়তে সহায়তা করেন। মোজেস পরবর্তীতে ২৯৭ রান করে আউট হন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ফ্রেডরিক বার্টন। ২৫ ফেব্রুয়ারি, ১৮৮৭ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর ১০ ফেব্রুয়ারি, ১৮৮৮ তারিখে একই মাঠে একই দলের বিপক্ষে সর্বশেষ টেস্টে অংশ নেন তিনি।
২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্সের এবং ইংল্যান্ডের আর উডের একযোগে টেস্ট অভিষেক ঘটেছিল। ঐ খেলায় তার দল ৭১ রানে পরাভূত হয়। এরপর আর তাকে কোন টেস্টে অংশগ্রহণ করতে দেখা যায়নি।
১৮৮৬-৮৭ মৌসুমে ইংল্যান্ডের বিপক্ষে সিরিজের দ্বিতীয় টেস্টে নিয়মিত উইকেট-রক্ষক জ্যাক ব্ল্যাকহামের অনুপস্থিতির কারণে খেলার সুযোগ পান। তবে, পরবর্তী মৌসুমের একমাত্র টেস্টে ব্ল্যাকহাম পুনরায় অংশ নিলেও ফ্রেডরিক বার্টনকে ব্যাটসম্যান হিসেবে দলে রাখা হয়। উভয় ইনিংসে তিনি মাত্র এক রান তুলে বিদেয় নিয়েছিলেন। সমগ্র খেলোয়াড়ী জীবনে তার ব্যাটিং গড় ছিল মাত্র ১৫।
ক্রিকেট খেলা থেকে অবসর গ্রহণের পর নিউজিল্যান্ডে চলে যান ও সেখানে বসবাস করতে থাকেন। এ সময়ে তিনি ক্রিকেট আম্পায়ারের ভূমিকায় অবতীর্ণ হয়েছিলেন তিনি।
২৫ আগস্ট, ১৯২৯ তারিখে ৬৩ বছর বয়সে নিউজিল্যান্ডের ওয়াঙ্গানুই এলাকায় ফ্রেডরিক বার্টনের দেহাবসান ঘটে।
শঙ্কর প্রসাদ দত্ত

শঙ্কর প্রসাদ দত্ত একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত। তিনি ত্রিপুরা বিধানসভায় একবার বিধায়ক ও ভারতীয় লোকসভায় একবার লোকসভা সদস্য হিসেবে নির্বাচিত হয়েছেন।
শঙ্কর প্রসাদ দত্ত ১৯৫৭ সালের ১৮ আগস্ট ভারতের ত্রিপুরার আগরতলায় জন্মগ্রহণ করেন। তার বাবার নাম সুধীর কুমার দত্ত ও মায়ের নাম বিজন বাসিনী দত্ত। শঙ্কর প্রসাদ দত্ত মহারাষ্ট্রের মারাঠাওয়াড়া বিশ্ববিদ্যালয়ে পড়াশোনা করেছেন। ১৯৯২ সালের ১ জুন তিনি কৃষ্ণা রক্ষিতের সাথে বিবাহবন্ধনে আবদ্ধ হন। তাদের একটি কন্যাসন্তান আছে।
শঙ্কর প্রসাদ দত্ত ২০০৮ সালে ত্রিপুরা বিধানসভা নির্বাচনে বারজালা বিধানসভা কেন্দ্রের বিধায়ক হিসেবে নির্বাচিত হন। এরপর ২০১৪ সালে অনুষ্ঠিত ষোড়শ লোকসভা নির্বাচনে তিনি ত্রিপুরা পশ্চিম লোকসভা কেন্দ্র থেকে লোকসভা সদস্য হিসেবে নির্বাচিত হন।
শফিকুর রহমান চৌধুরী

শফিকুর রহমান চৌধুরী বাংলাদেশের রাজনীতিবিদ। তিনি সিলেট-২ আসনের সাবেক সংসদ সদস্য ও সিলেট জেলা আওয়ামী লীগের সভাপতি। তিনি বাংলাদেশের প্রবাসী কল্যাণ ও বৈদেশিক কর্মসংস্থান মন্ত্রণালয়ের সাবেক প্রতিমন্ত্রী।
শফিকুর রহমান চৌধুরী ১৮ আগস্ট ১৯৫৭ সালে সিলেট জেলার বিশ্বনাথের দশঘর ইউনিয়নের চান্দভরাং গ্রামে জন্মগ্রহণ করেন। তার পিতার নাম আব্দুল মতলিব চৌধূরী ও মাতার নাম  লতিফুন নেসা চৌধূরী। তিনি ১৯৭২ সালে চান্দভরাং উচ্চ বিদ্যালয় থেকে এসএসসি, ১৯৭৫ সালে সিলেট এমসি কলেজ থেকে এইচএসসি ও ১৯৭৯ সালে বিএ ডিগ্রী লাভ করেন। ব্যক্তিগত জীবনে তিনি তিন কন্যা সন্তানরে জনক।
শফিকুর রহমান চৌধুরী ১৯৬৯ সালে ছাত্রলীগের রাজনীতির সাথে জড়িত হন। ১৯৭৮ সালে যুক্তরাজ্যে যাওয়ার পর তিনি আওয়ামীলীগের রাজনীতির সাথে জড়িত হন এবং যুক্তরাজ্য আওয়ামীলীগের বিভিন্ন  গুরুত্বপূর্ণ দায়িত্ব পালন করেন।
তিনি ছিলেন টাওয়ার হ্যামলেটস কমিউনিটি ডেভোলাপমেন্ট ট্রাস্টের সেক্রেটারী, বেথনাল গ্রীন সিটি চ্যালেঞ্চের ডিরেক্টর ও বিভিন্ন সাব কমিটির কো-চেয়ারম্যান, বিশ্বনাথ প্রবাসী এডুকেশন ট্রাস্টের সভাপতি, প্রবাসী ভোটাধিকার বাস্তবায়ন কমিটির সদস্য সচিব, লন্ডনে বৈশাখী মেলা বাস্তবায়ন কমিটির সদস্য ও অন্যতম উদ্যোক্তা, বাংলা টাউন বাস্তবায়নের অন্যতম উদ্যোক্তা এবং লন্ডন বাংলাদেশ সেন্টারের এডহক কমিটির সদস্য।
যুক্তরাজ্য আওয়ামীলীগের যুগ্ন সাধারণ সম্পাদক থেকে শফিকুর রহমান চৌধুরী সরাসরি সিলেট জেলা আওয়ামী লীগের সাধারণ সম্পাদক।
তিনি ২০০৮ সালের নবম জাতীয় সংসদ নির্বাচনে সিলেট-২ আসন থেকে বাংলাদেশ আওয়ামী লীগের হয়ে সংসদ সদস্য নির্বাচিত হয়েছিলেন।
তিনি ২০২৪ সালের দ্বাদশ জাতীয় সংসদ নির্বাচনে সিলেট-২ আসন থেকে বাংলাদেশ আওয়ামী লীগের হয়ে সংসদ সদস্য মনোনীত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
জগদল রাজবাড়ি

জগদল রাজবাড়ি বাংলাদেশ এর ঠাকুরগাঁও জেলার রানীশংকৈল উপজেলার জগদল নামক স্থানে অবস্থিত এক ঐতিহাসিক জমিদার বাড়ি।
প্রায় ১৯০০ শতকের মাঝামাঝি সময়ে জমিদার বীরেন্দ্র কুমার এই জমিদার বাড়িটি প্রতিষ্ঠা করেন।
জমিদার বাড়ির সকল স্থাপনা এখন প্রায় ধ্বংসের মুখে। নদীর তীরে জমিদার বংশের একটি মন্দির ছিল। যা আজ একদম বিলীন হয়ে গেছে।
এম এ হাসেম

<nowiki> </nowiki>এমএ হাশেম (৩০ আগস্ট ১৯৪৩–২৪ ডিসেম্বর ২০২০) বাংলাদেশের রাজনীতিবিদ ও ব্যবসায়ী ছিলেন। তিনি পারটেক্স গ্রুপের প্রতিষ্ঠাতা এবং চেয়ারম্যান ছিলেন। তিনি নোয়াখালী-২ আসনের সংসদ সদস্য ছিলেন। 
এম এ হাসেম ৩০ আগস্ট ১৯৪৩ সালে নোয়াখালীর বেগমগঞ্জে জন্মগ্রহণ করেন। তার স্ত্রী সুলতানা হাশেম, এই দম্পতীর পাঁচ ছেলে আজিজ আল কায়সার, আজিজ আল মাহমুদ, আজিজ আল মাসুদ, রুবেল আজিজ ও শওকত আজিজ রাসেল।
এম এ হাসেম অর্ধ শতক আগে তামাক দিয়ে ব্যবসা শুরু করে বাণিজ্যের বিস্তার ঘটিয়েছেন আবাসন, আমদানি-রপ্তানি, পার্টিকেল বোর্ড, ইস্পাত, প্লাস্টিক, ভোগ্যপণ্য, ব্যাংক-বীমাসহ বিভিন্ন খাতে।
তিনি নর্থ সাউথ ইউনিভার্সিটি ট্রাস্টের চেয়ারম্যান ছিলেন। তিনি সিটি ব্যাংক লিমিটেড ও ইউনাইটেড কমার্শিয়াল ব্যাংকের পরিচালনা পর্ষদে ছিলেন। জনতা ইনসুরেন্স কোম্পানিও তিনি গড়ে তোলেন।
এম এ হাসেম ২০০১ সালের অষ্টম জাতীয় সংসদ নির্বাচনে নোয়াখালী-২ আসন থেকে বিএনপির প্রার্থী হয়ে সংসদ সদস্য নির্বাচিত হয়েছিলেন। ২০১৬ সালে আনুষ্ঠানিকভাবে বিএনপি ছাড়ার ঘোষণা দেন তিনি।
এম এ হাসেম ২৪ ডিসেম্বর ২০২০ সালে বার্ধক্যজনিত জটিলতা ও করোনাভাইরাসে আক্রান্ত হয়ে মৃত্যুবরণ করেন। তাকে ঢাকার বনানী কবরস্থানে দাফন করা হয়েছে।
ওমানি একদিনের আন্তর্জাতিক ক্রিকেটারদের তালিকা

একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড ওডিআই মর্যাদা থাকতে হবে। ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। ২০১৯ আইসিসি বিশ্ব ক্রিকেট লীগ দ্বিতীয় বিভাগ (ডব্লিউসিএল২) এ অসাধারণ পারফরম্যান্সের ফলশ্রুতিতে ২০১৯ এর এপ্রিলে ওমান তাদের ওডিআই মর্যাদা অর্জন করে। ওমান তাদের প্রথম ওডিআই ম্যাচটি খেলে ২৭ এপ্রিল ২০১৯ এ বিশ্ব ক্রিকেট লীগ দ্বিতীয় বিভাগের ফাইনালে নামিবিয়ার সাথে।
এখানে তালিকাটি সাজানো হয়েছে প্রতিটি খেলোয়াড়ের ওডিআই ক্রিকেটে প্রথম অংশ গ্রহণের ক্রম অনুসারে। যদি একই খেলায় একাধিক খেলোয়াড় অভিষেক করে থাকে তাহলে তাদের নামের বর্ণানুসারে ক্রম তৈরী করা হয়েছে।
শাহ আজিজুর রহমান (সংসদ সদস্য)

শাহ আজিজুর রহমান (জন্ম: অজানা, মৃত্যু: ১৬ সেপ্টেম্বর ২০১৮) বাংলাদেশের সিলেট জেলার একজন রাজনীতিবিদ। তিনি জুন ১৯৯৬ সালে সপ্তম জাতীয় সংসদ নির্বাচনে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন।
শাহ আজিজুর রহমানের জন্ম তার গ্রামের বাড়ি সিলেট জেলার ওসমানীনগর উপজেলার উমরপুর ইউনিয়নে।
শাহ আজিজুর রহমান মহকুমার ছাত্র রাজনীতির সঙ্গে জড়িত ছিলেন। ১৯৬৯ সালে গণঅভ্যুত্থানের সময় তিনি সিলেটে আইয়ূব খানকে জুতা প্রদর্শন করেছিলেন। তিনি একজন সক্রিয় মুক্তিযোদ্ধা। এরশাদ বিরোধি আন্দোলনেও শাহ আজিজ গুরুত্বপূর্ণ আবদান রেখেছেন।
তিনি জুন ১৯৯৬ সালের সপ্তম জাতীয় সংসদ নির্বাচনে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন। এর আগে তিনি বালাগঞ্জ উপজেলা পরিষদের চেয়ারম্যান ছিলেন।
শাহ আজিজুর রহমান ১৬ সেপ্টেম্বর ২০১৮ সালে সিলেটের পার্কভিউ মেডিকেল কলেজ হাসপাতালের আইসিইউতে মারা যান। তার মৃত্যুতে শোক প্রকাশ করেছেন অর্থমন্ত্রী আবুল মাল আবদুল মুহিত, শিক্ষামন্ত্রী নুরুল ইসলাম নাহিদ।
প্রতিরক্ষা ক্রয় মহাপরিদপ্তর

প্রতিরক্ষা ক্রয় মহাপরিদপ্তর বা ডিজিডিপি একটি সরকারী সংস্থা যা প্রতিরক্ষা সম্পর্কিত বিভিন্ন সামগ্রী ক্রয়ের জন্য দায়বদ্ধ। এটির সদরদপ্তর বাংলাদেশের ঢাকায় অবস্থিত।
সংস্থাটির মূল উৎস হল পাকিস্তানের প্রতিরক্ষা ক্রয় পরিদপ্তর। ১৯৭১ সালে পাকিস্তান থেকে বাংলাদেশের স্বাধীনতার পরে প্রতিরক্ষা ক্রয় মহাপরিদপ্তর প্রতিষ্ঠিত হয়।
স্ত্রাসবুর

স্ত্রাসবুর (; ;আলজাসীয়: , ; ) পশ্চিমে ইউরোপের রাষ্ট্র ফ্রান্সের গ্রঁতেস্ত অঞ্চলের রাজধানী ও বৃহত্তম শহর। পাশাপাশি এটি ইউরোপীয় সংসদের প্রাতিষ্ঠানিক কার্যালয়। ফ্রান্স ও জার্মানির সীমান্তের কাছে ঐতিহাসিক আলজাস অঞ্চলে অবস্থিত বা রাঁ দেপার্তমঁ বা জেলার রাজধানী।
এখানকার জলবায়ু মহসাগরীয় (কোপেনের জলবায়ু বিভাগ : "Cfb"), তবে দেশজভাবে এটিকে "উপ-মহাদেশীয় জলবায়ু" হিসাবে গণ্য করা হয়।
বন্যা পূর্বাভাস ও সতর্কীকরণ কেন্দ্র

বাংলাদেশ পানি উন্নয়ন বোর্ডের অধীনে ১৯৭২ সালে বন্যা পূর্বাভাস ও সতর্কীকরণ কেন্দ্র প্রতিষ্ঠিত হয়েছিল। এটি পানি সম্পদ মন্ত্রণালয়ের অধীনে রয়েছে। এই কেন্দ্রটিতে বাংলাদেশ জুড়ে ৫৬ টি পানির স্তর পর্যবেক্ষণ স্টেশন রয়েছে।
এডউইন টিন্ডাল

এডউইন টিন্ডাল ১৮৭৪/৭৫ এবং ১৮৮০/৮১ এর মধ্যে নিউ সাউথ ওয়েলসের হয়ে প্রথম শ্রেণির ক্রিকেট খেলেন। তিনি ছিলেন ডানহাতি মিডিয়াম পেস বোলার।
১৮৭৮ সালের ফেব্রুয়ারিতে ভিক্টোরিয়ার বিপক্ষে ম্যাচে তার ক্যারিয়ারের সেরা বোলিং ছিল ৬/৩১। ১৮৭৯ সালে লর্ড হ্যারিসের নেতৃত্বাধীন ইংলিশ দলের বিপক্ষে একটি ম্যাচে টিন্ডাল ২৭ ওভারের সাফল্যময় বল করেছিলেন। 
টিন্ডাল ৩১ মার্চ ১৮৫১ সালে জন্মগ্রহণ করেন লিভারপুল, নিউ সাউথ ওয়েলসে। তিনি ১৬ জানুয়ারি ১৯২৬ সালে ম্যারিকভিলেতে মারা যান।
খাওয়ার আলী

খাওয়ার আলী (; জন্ম ২০ ডিসেম্বর ১৯৮৫) হলেন একজন ওমানি ক্রিকেটার। ওমানের হয়ে টুয়েন্টি২০ আন্তর্জাতিক ক্রিকেটে তার অভিষেক হয় ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায় ২৫ জুলাই ২০১৫ আফগানিস্তানের বিপরীতে। অক্টোবর ২০১৬তে ওমানের হয়ে সংযুক্ত আরব আমিরাতে ত্রি-দেশীয় সিরিজে সংযুক্ত আরব আমিরাতের বিপক্ষে লিস্ট এ ক্রিকেটে তার অভিষেক হয়।
২০১৬ আইসিসি বিশ্ব ক্রিকেট লীগ চতুর্থ বিভাগ প্রতিযোগিতায় দলীয় স্কোয়াডে তার নাম ছিল।
২০১৮ এর জানুয়ারিতে,২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য সে দলের স্কোয়াডে ছিল। ২০১৮ এশিয়া কাপ বাছাইপর্ব প্রতিযোগিতাকে সামনে রেখে ২০১৮ এর আগস্টে তাকে দলের সহ-অধিনায়ক হিসাবে মনোনীত করা হয়। একই বছরের অক্টোবরে ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতার জন্যও তাকে দলীয় সহ-অধিনায়কের দায়িত্বে বহাল রাখা হয়। ২০১৮ এর ডিসেম্বরে এসিসি ইমার্জিং টিম এশিয়া কাপ এর জন্য দলীয় স্কোয়াডে তার নাম ছিল।
২০১৯ এর মার্চে, নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় ওমান স্কোয়াডের সহ-অধিনায়ক হিসাবে খেলে। উক্ত প্রতিযোগিতায় ওমান শীর্ষ চারে অবস্থান করলে তাদেরকে একদিনের আন্তর্জাতিক মর্যাদা প্রদান করে আইসিসি। ২৭ এপ্রিল ২০১৯, নামিবিয়ার বিপরীতে প্রতিযোগিতার ফাইনাল খেলায় আলী তার ওডিআই অভিষেক করে। ২০১৯ এর ১৪ আগস্ট স্কটল্যান্ডে অনুষ্ঠিত ২০১৯-২২ আইসিসি ক্রিকেট বিশ্বকাপ লীগ ২ এর উদ্বোধনী সিরিজ ২০১৯ স্কটল্যান্ড ত্রি-দেশীয় সিরিজ প্রতিযোগিতায় দলীয় স্কোয়াডে তার নাম ছিল।
মকসুদ ইবনে আজিজ লামা

মকসুদ ইবনে আজিজ লামা বাংলাদেশের সিলেট জেলার একজন রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে ও ১৯৯১ সালের পঞ্চম জাতীয় সংসদ নির্বাচনে জাতীয় পার্টির হয়ে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) থেকে সংসদ সদস্য নির্বাচিত হয়েছিলেন।
মকসুদ ইবনে আজিজ লামা সিলেট জেলায় জন্মগ্রহণ করেন।
মকসুদ ইবনে আজিজ লামা সি‌লেট জেলা ছাত্রলী‌গের প্র‌তিষ্টাতা সাধারণ সম্পাদক ছি‌লেন। মু‌ক্তিযু‌দ্ধে তার র‌য়ে‌ছে অবদান। ছিলেন জাতীয় পার্টির সাধারণ সম্পাদক। ১৯৮৮ সালের চতুর্থ জাতীয় সংসদ নির্বাচনে ও ১৯৯১ সালের পঞ্চম জাতীয় সংসদ নির্বাচনে জাতীয় পার্টির হয়ে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) থেকে সংসদ সদস্য নির্বাচিত হয়েছিলেন। তিনি মুক্তিযুদ্ধ বিষয়ক স্মারক "‘স্বাধীনতা আমার বড় প্রিয় স্বাধীনতা’" রচনা করে প্রশংসিত হন।
মকসুদ ইবনে আজিজ লামা বর্তমানে তিনি লন্ডন প্রবাসী।
এনামুল হক চৌধুরী

এনামুল হক চৌধুরী (১৯৪৮- ২০১১) বাংলাদেশের রাজনীতিবিদ ও মুক্তিযোদ্ধা যিনি তৎকালীন সিলেট-৬ ও সিলেট-২ আসনের সংসদ সদস্য ছিলেন। বাংলাদেশের স্বাধীনতা যুদ্ধে তার সাহসিকতার জন্য সরকার তাকে বীরবিক্রম খেতাব প্রদান করেন।
এনামুল হক চৌধুরী ১৯৪৮ সালে সিলেট জেলায় জন্মগ্রহণ করেন।
এনামুল হক চৌধুরী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশসরকার তাকে বীর বিক্রম খেতাব প্রদান করেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।
১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-৬ আসন থেকে সংসদ সদস্য নির্বাচিত হন। ১৯৮৬ সালে তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-২ আসন থেকে তিনি সংসদ সদস্য নির্বাচিত হন।
এনামুল ১৬ সেপ্টেম্বর ২০১১ সালে মৃত্যুবরণ করেন।
হাসান মাহমুদ খন্দকার

হাসান মাহমুদ খন্দকার এনডিসি একজন বাংলাদেশী পুলিশ কর্মকর্তা যিনি ৩১ আগস্ট ২০১০ থেকে ৩০ ডিসেম্বর ২০১৪ পর্যন্ত ২৫ তম বাংলাদেশ পুলিশের মহাপরিদর্শক হিসাবে দায়িত্ব পালন করেছেন। তিনি বাংলাদেশ পুলিশের ইতিহাসে সবচেয়ে বেশি সময় মহাপরিদর্শকের দায়িত্ব পালন করেছেন। তার সময়েই পুলিশ বাহিনী রাষ্ট্রীয় সম্মান ‘স্বাধীনতা পদক’ পায়। এছাড়া তিনি আইজিপি থাকাকালে পুলিশ প্রধানের র‌্যাঙ্কব্যাজ ২৭ বছর পর ফিরিয়ে দেওয়া হয় এবং লেফটেন্যান্ট জেনারেল পদমর্যাদার থ্রি স্টার জেনারেলের মর্যাদা দেয়া হয় আইজিপিকে। ২০১৫ সালের অক্টোবর মাসে স্পেন, উত্তর মেসোডোনিয়া ও মন্টিনেগ্রো এই তিন দেশের রাষ্ট্রদূত এবং আন্তর্জাতিক পর্যটন সংস্থার প্রতিনিধি হিসেবে দায়িত্ব গ্রহণ করেন হাসান মাহমুদ খন্দকার। তিনি স্পেনে বাংলাদেশের রাষ্ট্রদূত ছিলেন । দীর্ঘ সাড়ে পাঁচ বছর ধরে স্পেনে বাংলাদেশের রাষ্ট্রদূত হিসেবে নিযুক্ত ছিলেন হাসান মাহমুদ খন্দকার। স্পেনে বাংলাদেশের বিদায়ী রাষ্ট্রদূত সাবেক পুলিশ মহাপরিদর্শক হাসান মাহমুদ খন্দকারকে ২০১৫ সালের ১৭ আগস্ট দেশটিতে বাংলাদেশের রাষ্ট্রদূত হিসেবে চুক্তিতে নিয়োগ দেয় সরকার। দুই বছর পর ২০১৭ সালের ১৮ ডিসেম্বর এক দফায় তার চুক্তির মেয়াদ বাড়ানো হয়। সবশেষ ২০২০ সালের শুরুর দিকে আরেক দফায় হাসান মাহমুদ খন্দকারের মেয়াদ বাড়িয়ে প্রজ্ঞাপন জারি করে জনপ্রশাসন মন্ত্রণালয়। ১৪ ফেব্রুয়ারি ২০২১ তার কার্যকাল শেষ হয়।
হাসান মাহমুদ খন্দকারের জন্ম রংপুর জেলার পীরগাছায়। ঢাকা বিশ্ববিদ্যালয় থেকে ইংরেজিতে স্নাতক ও স্নাতকোত্তর ডিগ্রি অর্জন করেছেন। বাংলাদেশ সিভিল সার্ভিস (বিসিএস পুলিশ) ক্যাডারের সদস্য হিসাবে পুলিশ বিভাগে যোগদান করেছিলেন।
১৯৮৬ সালে টাঙ্গাইলের সহকারী পুলিশ সুপারিনটেনডেন্ট (এএসপি) হিসাবে কর্মজীবন শুরু করেন। তিনি ঢাকা মহানগর পুলিশের অতিরিক্ত উপ-কমিশনার, উপ-কমিশনার, সিলেটের অতিরিক্ত পুলিশ সুপারিনটেনডেন্ট, টাঙ্গাইলের পুলিশ সুপারিনটেনডেন্ট, খুলনা মহানগর পুলিশের অতিরিক্ত কমিশনার, সারদা পুলিশ একাডেমির অধ্যক্ষ, পুলিশ সদরদপ্তরের উপ-মহা পরিদর্শক (ডিআইজি), অতিরিক্ত মহা-পরিদর্শক এবং পুলিশের বিশেষ শাখার (এসবি) অতিরিক্ত মহাপরিদর্শক পদে দায়িত্ব পালন করেন।
তিনি ফেব্রুয়ারি ২০০৭ থেকে আগস্ট ২০১০ সাল পর্যন্ত র‌্যাপিড অ্যাকশন ব্যাটালিয়নের মহাপরিচালক হিসাবে দায়িত্ব পালন করেছিলেন।
তিনি বাংলাদেশ পুলিশ পদক এবং রাষ্ট্রপতি পুলিশ পদক পেয়েছিলেন। আইজিপি থাকাকালীন বাংলাদেশ পুলিশ স্বাধীনতা দিবস পুরস্কার পেয়েছিল। 
২০১৫ সালে স্পেনে বাংলাদেশের রাষ্ট্রদূত হিসাবে নিযুক্ত হন। 
হাসান মাহমুদ খন্দকারের বিরুদ্ধে আন্তর্জাতিক অপরাধী আদালতে (আইসিসি) মানবতাবিরোধী অপরাধের অভিযোগ রয়েছে।
বার্নাকল হাঁস

বার্নাকল হাঁস ব্রান্তা গণের একটি পাখি। 
বার্নাকল হাঁস পৃথিবীর সবচেয়ে পরিশ্রমী পাখি গুলোর একটি।
জন্মের পরপরই এরা কঠিন জীবন যুদ্ধের মুখোমুখি হয়। ভূমি থেকে প্রায় ৪০০ মিটার উপরে বাস করে। পরিযায়ী পাখি হওয়ায় শুধুমাত্র বংশবৃদ্ধির জন্য এরা পাহাড়ে আশ্রয় নেয়। এত উপরে বাসা বাঁধার প্রধান কারণ হলো শিকারি প্রাণি থেকে ডিম গুলো রক্ষা করা। বাবা মার মত হংস শিশুদেরও একমাত্র খাবার ঘাস।
ভোমরা মাছি

ভ্রমরের মতই বাদামী, লোমযুক্ত এবং উচ্চস্বরে ভন-ভন শব্দ করে উড়ে বেড়ানো একপ্রকার মাছি হলো ভোমরা মাছি। মূলত ভ্রমরের বৈশিষ্ট্য থাকার দরুন এদের ভোমরা মাছি বলা হয়। তবে এদেরকে humble fly বা নম্র মাছি, bee flie বা মৌমাছি মাছি নামেও ডাকা হয়।
এদেরকে পুরো উত্তর গোলার্ধ জুড়েই দেখতে পাওয়া যায়। ভ্রমরের মতো দেখতে হলেও এদের ভ্রমরের মত চারটি ডানা নেই। তার বদলে রয়েছে দুটি ডানা, বড় চোখ, সরু লম্বা পা এবং খুবই ছোট অ্যান্টেনা। তারা বাতাসে ভেসে বেড়াতে পারে, দ্রুত উড়তে পারে এবং চোখের পলকে দিক পরিবর্তন করতে পারে। মৌমাছি মাছির মুখের কাছে লম্বা প্রবোসিসের মত থাকে যা দিয়ে তারা উড়ন্ত অবস্থায়ই ফুল থেকে মধু খেতে পারে। তারা শিকারীর কাছ থেকে বাচার জন্যই মধু খাওয়ার সময় ফুলের উপর বসে না। যদিও তার ভ্রমরের মত দেহই তাকে রক্ষা করে কারণ যে কেউই ভ্রমরকে আক্রমণ করার আগে দুবার ভাববে।
ভ্রমরের লোমের জ্যাকেট স্ত্রী মাছিকে অন্য মৌমাছির বাসায় ঢুকতে সাহায্য করে। তারা অন্যের বাসায় ডিম পেড়ে রেখে আসে এবং ডিম ফুটে বাচ্চা বের হলে তারা সেই বাসার মৌমাছির বাচ্চার জন্য রাখা ফুলের রেণু এবং পরে সে বাচ্চাদের ও খেয়ে ফেলে।
পিনাট বাগ

অ্যালিগেটর বাগ বা পিনাট বাগ এক জাতের ফড়িং। মেক্সিকো থেকে দক্ষিণ আমেরিকায় তাদের বিচরণ। এরা খুবই নিরীহ পতঙ্গ। অ্যালিগেটর বাগ বা পিনাট বাগ ছাড়াও এদেরকে চিনাবাদাম বাগ, পিনাট হেড বাগ, lanternfly, মাছাচা, chicharra-machacuy, কোকোপোসা (স্প্যানিশ) ও jequitiranaboia (ব্রাজিল ও আমাজন অঞ্চলে) বলে ডাকা হয়।
তাদের মাথা বাদামের মত এবং মাথার পিছনে গর্তের মত আছে যা দেখতে চোখ বলে মনে হয়। আসল চোখ এই গর্তের পিছন দিকে থাকে। তাদের মাথার গঠন আর নকল চোখ অনেকটা অ্যালিগেটরের মত দেখায় যা দেখে তাদের শিকারীরা ভয় পায়। শিকারীর চোখে ধোকা দিতেই তাদের মাথার গঠন এরুপ হয়েছে বলে ধারণা করা হয়। যদি তাদের নকল চোখে কাজ না হয় তাহলে তাদের আরেকটি অস্ত্র রয়েছে। পিছনের ডানা মেলে ধরলে দেখা যায় সেখানে বড় বড় চোখের মত দাগ আছে যা বড় কোন পাখি যেমন পেচার চোখের মত মনে হয়। এই চোখ দেখে ভয় পেয়ে তাদের শিকারীরা দূরে সরে যায়। যদি এই অস্ত্রেও কাজ না করে তাহলে নিজেকে রক্ষা করা আরো একটি উপায় রয়েছে। অ্যালিগেটর বাগ শিকারীর দিকে এক ধরনের দুর্গন্ধযুক্ত তরল ছুড়ে দিয়ে পালায়। তবে সাধারণত, তাদের গায়ের দাগের জন্য শিকারীর পক্ষে তাদের খুজে পাওয়া দুঃসাধ্য হয় ওঠে। দিনের বেলার গাছের গুড়িতে যখন তারা বসে থাকে তখন গাছ থেকে তাদের আলাদা করা প্রায় অসম্ভব।